نجمه ابراهيم

نجمه ابراهيم (26 مارس 1914 - 7 يونيه 1976 ) ممثله مصريه من اصول يهوديه ، ابتدت نشاطها فى التمثيل فى بداية التلاتينيات فى المسرح بعد ما سابت دراستها الابتدائيه فى مدرسة الليسيه فى القاهرة. برعت فى أدوار الشر. كان ليها مواقف وطنيه و عملت مسرحيات اتبرعت بدخلها لالجيش المصرى. منحها الرئيس محمد انور السادات وسام الاستحقاق و معاش استثنائى كتقدير لعطائها الفنى و مواقفها الوطنيه.اتجوزت الفنان "عباس يونس" اللى كان صاحب فرقه مسرحيه فى الخمسينات.

شجعتها اختها الكبيره الممثله سرينا ابراهيم علا الشغل فى الفن. ظهرت اول مره على مسرح الريحانى اللى انضمت ليه فى رحلتها لاسكندريه اللى كانت بتغنى وبترقص وبتقول المنولوجات فى مسرحيات الفرانكواراب فيها.

انضمت لجورنال فنى فى وظيفة تايبيست علا الاله الكاتبه، و فى سنة 1929 انضمت لفرقة فاطمه رشدى كمطربه ، و فى سنة 1932 اشتغلت مع بديعه مصابنى ومثلت مع بشاره واكيم فى كذا مسرحيه ، بعدين انضمت لفرقة حسن البارودى سنة 1935 ، و فى سنه 1944 اشسابت فى عروض حسن البارودى وكونت فرقة مسرحيه سنة 1955، وقدمت مسرحية "ريا وسكينه" علا مسرح الهوسابير و قامت بدور "ريا" و هو الدور اللى جسدته مرتين فى السينما ، و فى الفتره من 1935 ل1960 مثلت فى الفرقه القوميه فى مسرحيات: "الملك لير" و "سافو" و "الاستاذ كلينوف" و "الجريمة والعقاب" و "الاب ليونارد" و "المال والبنون" و "زوج كامل" و "كلنا كدة" و "الست هدى" و "مدرسة الاشاعات" و "المليونير" و "الصحراء" و "الجزاء الحق" و "اللعب بالنار" و "سر الحاكم بامر الله" و "شهرزاد" و "زواج الحلاق" و "القضيه" مثلت ادوار مهمه فى مسلسلات "الساقية" و "الضحية" و "الرحيل"

 فيلموجرافيا 

 تيتاوونج (1937) .... غنا
 الورشة (1940) .... رفيعه
 ليلة الفرح (1942)
 عايدة (1942) .... مديرة المدرسه
 رابحه (1943) .... صفيه
 عنتر وعبلة (1945)
 رجوع القافلة (1946)
 ملك الرحمة (1946)
 لحن حبى (1948)
 رجل لاينام (1948)
 اليتيمتين (1948) .... فضه
 مغامرات عنتر وعبلة (1948)
 كرسى الاعتراف (1949) .... مدام جلاريتشة
 ولدى (1949) .... صالحة
 أنا الماضى (1950) .... رواية
 ضحيت غرامى (1951) .... سليخة
 خدعنى أبى (1951) .... فاطمة
 ليلة غرام (1951) .... مديرة الملجأ
 الحب بهدلة (1952)
 الشك القاتل (1953) .... زينب
 حب فى الظلام (1953) .... ام جابر
 ريا و سكينه (1953) .... ريا
 اربع بنات و ظابط (1954) .... مديرة السجن
 رقصة الوداع (1954)
 جعلونى مجرم (1955)... دواهى
 ريا و سكينه [مسرحية] (1955) .... ريا
 اسماعيل يس يقابل ريا و سكينه (1955) .... ريا
 رنة الخلخال (1955) .... ام بدوى
 الجريمة و العقاب (1957) .... رهنه الدهب
 لن أبكى أبداً (1957) .... خالة قسمة
 المرأة المجهولة (1959) .... أمينة هانم
 الليالى الدافئة (1962) .... ام احمد
 ده الرجل أحبه (1962) .... مبروكة
 الفرسان التلاته (1962) .... مدموزيل توحيدة هانم
 صراع الابطال (1962)
 الرجوع للريف (1963)
 اغنية الموت [مسرحية] (1967)
 احنا لانزرع الشوك 1970

 مصادر 

تصنيف:مواليد 1914
تصنيف:وفيات 1976
تصنيف:ممثلات مصريات
تصنيف:يهود مصريين
تصنيف:يهود دخلوا فى الاسلام